open-index/open-wikipedia-markdown huggingface dataset:
Ροτρού Γ΄ του Περς

Ο **Ροτρού Γ΄** (γαλλ.: *Rotrou III*, π. 1080 - 8 Μαΐου 1144) από τον Οίκο του Σατωντάν και του Περς, που ονομάζεται o **Μέγας** (*le Grand*), ήταν κόμης του Περς και του Μορτάν από το 1099.

## Βιογραφία
Ήταν γιος του Γοδεφρείδου Β΄ κόμη του Περς και της Βεατρίκης του Ραμερούπ, κόρης του Χιλντουίν Δ΄ κόμη του Μοντιντιέ. Ήταν ένας αξιοσημείωτος σταυροφόρος και συμμετείχε στην Ανακατάληψη στην ανατολική Ισπανία, μάλιστα κυβέρνησε την πόλη Tουδέλα στη Ναβάρρα από το 1123 έως το 1131. Του αποδίδεται η εισαγωγή αραβικών αλόγων στο Περς, όπου δημιουργήθηκε η φυλή Περσερόν.

μικρογραφία|Το μοναστήρι στο Λα Τραπ σήμερα.

Με τη δημιουργία ενός μοναστηριού το 1122 στο Λα Τραπ στη μνήμη της συζύγου του Mατθίλδης, κόρης του Ερρίκου Α΄ της Αγγλίας, έθεσε επίσης τα θεμέλια των μεταγενέστερων Τραπιστών.

Τον Ροτρού διαδέχτηκε ο γιος του, Ροτρού Δ΄, ως κόμης του Περς.

μικρογραφία|Πιθανό οικογενειακό δέντρο των κομήτων του Περς.

## Οικογένεια
Το όνομα της πρώτης γυναίκας του Ροτρού Γ΄ είναι άγνωστο. Είχαν μία κόρη: 
* Βεατρίκη, παντρεύτηκε τον Ρενώ Δ΄ κύριο του Σατώ-Γκοντιέ.

Η δεύτερη σύζυγός του Ροτρού Γ΄ ήταν η Mατθίλδη της Νορμανδίας, νόθη κόρη του Ερρίκου Α΄ της Αγγλίας με μία από τις πολλές ερωμένες του, την Έντιθ. Η Ματθίλδη πνίγηκε στο ναυάγιο του *[[Λευκό πλοίο|Λευκού Πλοίου]]* στις 20 Νοεμβρίου 1120. Είχαν δύο κόρες:
* Φίλιππα, παντρεύτηκε τον Ηλία Β΄ των Ανζού κόμη του Μάιν.
* Φελίτσια.

Η τρίτη σύζυγος του Ροτρού Γ΄ ήταν η Χάγουιζ, κόρη του Γουόλτερ του Σόλσμπερι και αδελφή του Πάτρικ κόμη του Σόλσμπερι. Είχαν τρεις γιους:
* Ροτρού Δ΄, κόμης του Περς. Σκοτώθηκε στην Πολιορκία της Άκρας (1189-1191).
* Γοδεφρείδος (απεβ. μετά το 1154).
* Στέφανος 1140-1169, αρχιεπίσκοπος του Παλέρμου.

Ο Ροτρού Γ΄ είχε επίσης έναν γιο από μία άγνωστη ερωμένη:
* (νόθος) Βερνάρδος, πατέρας του:
** Γιλβέρτου της Γκραβίνας.

## Σημειώσεις


Κατηγορία:Οίκος του Σατωντάν και του Περς
Ροτρού Δ΄ του Περς

Ο **Ροτρού Δ΄**, γαλλ.: Rotrou IV (1135 - 1191) από τον Οίκο τού Σατωντάν και τού Περς ήταν κόμης τού Περς.

## Βιογραφία
Ήταν γιος τουύ Ροτρού Γ΄ κόμη τού Περς και της Χάγουιζ, κόρης τού Γουόλτερ του Σόλσμπερι. Η Χάγουιζ ήταν αδελφή τού Πάτρικ 1ου κόμη τού Σόλσμπερι. Η αδελφή τού Πάτρικ, η Σίβυλλα, παντρεύτηκε τον Ιωάννη ΦιτζΓκίλμπερ, τον στρατάρχη του ιππικού, τού οποίου ο γιος Ερρίκος ήταν επίσκοπος του Έξετερ και ιππότης στην υπηρεσία τού Ροτρού Δ΄.

Με το τέλος του πατέρα του το 1144, ο Ροτρού Δ΄ συνέχισε τον αγώνα ενάντια στον μεγαλύτερο εχθρό του Γουλιέλμο Γ΄ Ταλβάς κόμη του Ποντιέ και κυρίου του Αλανσόν. Μη αντέχοντας τη μακροχρόνια, αιματηρή διαμάχη, ο θείος του Πάτρικ νυμφεύτηκε την κόρη του Γουλιέλμου Γ΄ Ταλβάς, την Αντέλα, ως τη δεύτερη σύζυγό του. Η μητέρα του Χάγουιζ και ο δεύτερος σύζυγός της Ροβέρτος Α΄ του Ντρε έγιναν επίτροποι στο Περς έως ότου ο Ροτρού Δ΄ ενηλικιώθηκε.

Από το 1152 πολεμούσε με τον Λουδοβίκο Ζ΄ της Γαλλίας εναντίον του Ερριίου Β΄ της Αγγλίας σε έναν αναποτελεσματικό πόλεμο, στον οποίο είδε τα στρατεύματά του να σκορπίζονται, τα εδάφη του να καταστρέφονται και την περιουσία του να λεηλατείται. Αναγκάστηκε να παραδώσει τις κοινότητες Moυλέν και Μπονμουλέν στο στέμμα της Αγγλίας. Παρ' όλα αυτά, επιγαμία με τον Οίκο του Μπλουά εδραίωσε την παρακμάζουσα δύναμη των κομήτων του Περς.

Το 1189 ο Ροτρού Δ΄ ακολούθησε τον Φίλιππο Β΄ της Γαλλίας και τον Ριχάρδο Α΄ της Αγγλίας στην Γ΄ Σταυροφορία. Απεβίωσε μετά την πολιορκία της Άκρας το 1191. 

Τον Ροτρού Δ΄ διαδέχτηκε, μετά το τέλος του, ο γιος του Γοδεφρείδος Γ΄ ως κόμης του Περς.

μικρογραφία| Οικογενειακό δέντρο του Ροτρού Δ΄ του Περς.

## Οικογένεια
Το 1160 ο Ροτρού Δ΄ νυμφεύτηκε τη Mατθίλδη των Μπλουά, κόρη του Θεοβάλδου Β΄ κόμη της Καμπανίας.  Ο Ροτρού Δ΄ και η Ματίλντα είχαν τέκνα:
* Γοδεφρείδος Γ΄, κόμης του Περς.
* Στέφανος (απεβ. 14 Απριλίου 1205), δούκας της Φιλαδέλφειας στη Μ. Ασία.  Σκοτώθηκε στη Μάχη της Αδριανούπολης .
* Ροτρού (απεβ. 10 Δεκεμβρίου 1201), επίσκοπος του Σαλόν (1190-1200) .
* Γουλιέλμος, κόμης του Περς και Β΄ ως επίσκοπος του Σαλόν .
* Βεατρίκη, παντρεύτηκε τον Ρενώ Γ΄ κύριο του Σατώ-Γκοντιέ.

## Βιβλιογραφικές αναφορές


## Πηγές
* 
* 
* 

Κατηγορία:Γάλλοι ευγενείς
Κατηγορία:Οίκος του Σατωντάν και του Περς
Μαριάνα Πόποβα

Η **Μαριάνα Πόποβα** (βουλγαρικά: *Mariana Popova*, κυριλλικά: *Мариана Попова*, 6 Ιουνίου 1978) είναι Βουλγάρα τραγουδίστρια. 

Εκπροσώπησε τη Βουλγαρία στον Διαγωνισμό Τραγουδιού Eurovision του 2006 στην Αθήνα, με το τραγούδι "Let Me Cry", το οποίο δεν προκρίθηκε στον τελικό, τερματίζοντας στην 17η θέση στον ημιτελικό.

## Παραπομπές


## Εξωτερικοί σύνδεσμοι
* Official website
* Eurovision Website – Bulgarian Page

Κατηγορία:Βουλγάρες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με τη Βουλγαρία
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Στέφανος του Περς, αρχιεπίσκοπος του Παλέρμου

Ο **Στέφανος**, γαλλ.: Stephen du Perche (1137/38–1169) από τον Οίκο του Σατωντάν και του Περς ήταν καγκελάριος του βασιλείου της Σικελίας (1166–68) και αρχιεπίσκοπος του Παλέρμου (1167–68) κατά την πρώιμη αντιβασιλεία της εξαδέλφης του, της χήρας βασίλισσας Μαργαρίτας της Ναβάρρας (1166–71).

## Βιογραφία
Ο Στέφανος περιγράφεται από τον σύγχρονο χρονογράφο Ούγκο Φαλκάντους ως γιος τού Ροτρού Γ΄  κόμη του Περς. Ήταν νέος όταν μπήκε στην πολιτική, γεννημένος το νωρίτερο το 1137/38. Μπορεί να πήρε το όνομά του από τον Στέφανο της Αγγλίας, που τότε κυβερνούσε το δουκάτο της Νορμανδίας.  Ανιψιός του ήταν ο Στέφανος δούκας της Φιλαδέλφειας στη Μ. Ασία.

### Άφιξη στην Ιταλία
Το 1166 η Μαργαρίτα κάλεσε τον άλλο εξάδελφό της, τον Ροτρού αρχιεπίσκοπο του Ρουέν να της στείλει ένα μέλος της οικογένειας για να τη βοηθήσει και να την υποστηρίξει στη διακυβέρνηση. Συμπτωματικά ο Στέφανος εκείνη τη στιγμή ετοιμαζόταν να πάει σε Σταυροφορία στους Αγίους Τόπους και έτσι αποφάσισε να επισκεφθεί το Παλέρμο, την πρωτεύουσα της Σικελίας, για μερικούς μήνες. Εκεί κατέληξε να μείνει για δύο χρόνια. Ήταν πολύ νέος εκείνη την εποχή και περιγράφεται ως *puer* (αγόρι) και *adolescens* (έφηβος) από τον Γουλιέλμο της Τύρου, έτσι ήταν ακόμη νεαρός. Ωστόσο τον Νοέμβριο η Μαργαρίτα τον διόρισε καγκελάριο. Για τη θέση του μισήθηκε από τους τοπικούς ευγενείς. Σύμφωνα με τον Χούγκο Φαλκάντους, η καγκελαρία του ήταν αξιοσημείωτη για το ότι «δεν επέτρεπε ποτέ σε ισχυρούς άνδρες να καταπιέζουν τους υποτελείς τους, ούτε ποτέ προσποιήθηκε να παραβλέψει τυχόν τραυματισμούς στους φτωχούς. Με αυτόν τον τρόπο η φήμη του εξαπλώθηκε γρήγορα σε όλο το βασίλειο, . . . έτσι ώστε οι άνθρωποι τον κοίταζαν ως έναν άγγελο παρηγοριάς, που έστειλε ο ουρανός και επανήλθε η Χρυσή Εποχή". Η άποψη του Φαλκάντου πιθανώς ταιριάζει καλύτερα με τη γνώμη των κατώτερων τάξεων, παρά με εκείνη των συναδέλφων αριστοκρατών του Στεφάνου.

### Σύγκρουση με τον Ματθαίο του Αγιέλο

### Εκτόπιση και εξορία από μία συνωμοσία

## Πηγές
* Γουίλιαμ της Τύρου . *Historia rerum in partibus transmarinis gestarum* . http://colet.lib.uchicago.edu/cgi-bin/getobject_?c.5452:1:20:3./projects/artflb/databases/efts/PLD/IMAGE1/ στην Patrologia Latina .
* Νόριτς, Τζον Ιούλιος . *Το Βασίλειο στον Ήλιο 1130-1194* . Longman: Λονδίνο, 1970.

## Σημειώσεις


Κατηγορία:Οίκος του Σατωντάν και του Περς
Ριζοσπαστική αριστερά

Με τον όρο **Ριζοσπαστική αριστερά**, περιγράφεται ένα πολιτικό ρεύμα που τοποθετείται στον χώρο της Αριστεράς (ή και της Ακροαριστεράς) και συγκεκριμένα υιοθετείται από κόμματα και πολιτικούς που ακολουθούν την "σκληρή γραμμή" της θέσης αυτής και αντιτίθενται σε μεταρρυθμίσεις. Γενικότερα, οι ριζοσπαστικές πολιτικές υποδηλώνουν την πρόθεση να αντικατασταθούν οι θεμελιώδεις αρχές μιας κοινωνίας ή ενός πολιτικού συστήματος, συχνά μέσω της κοινωνικής αλλαγής, επανάστασης ή ριζοσπαστικής μεταρρύθμισης. Οι υποστηρικτές της Ριζοσπαστικής αριστεράς, δίνουν έμφαση στον αγώνα της εργατικής τάξης και αγωνίζονται για την ανατροπή του καπιταλισμού, υποστηρίζοντας ένα ξεκάθαρα σοσιαλιστικό σύστημα. Στα στοιχεία των κινημάτων της Ριζοσπαστικής αριστεράς, είναι και ο συνεχής αγώνας (μέσω διαμαρτυριών, διαδηλώσεων κτλ), με μια συνεχή προσπάθεια να συνδυαστεί η σταθερή προσήλωση στις μαρξιστικές αρχές με την συμμετοχή στο μαζικό εργατικό κίνημα.

Σήμερα ο αριστερός ριζοσπαστισμός, επεκτείνεται και στο ευρύτερο πλαίσιο του Σοσιαλισμού, όπου υποστηρίζεται πως το σοσιαλιστικό σύστημα πρέπει να επέλθει όχι με κάθετη ρήξη, αλλά σταδιακά με μέτρα που «διαβρώνουν» την ταξική και ιδεολογική εξουσία του καπιταλισμού. Σοσιαλδημοκρατικές πολιτικές, μακροοικονομικοί περιορισμοί και αριστερός κεϊνσιανισμός αποτελούν όλα συστατικά της ριζοσπαστικής αριστεράς.

## Παραπομπές


Κατηγορία:Ιδεολογίες
Ελχάιντα Ντάνι

Η **Ελχάιντα Ντάνι** (αλβανικά: *Elhaida Dani*, 17 Φεβρουαρίου 1993) είναι Αλβανίδα τραγουδίστρια, τραγουδοποιός, συνθέτρια και ηθοποιός. 

Εκπροσώπησε τη Αλβανία στον Διαγωνισμό Τραγουδιού Eurovision του 2015 στην Βιέννη, με το τραγούδι "I'm Alive", τερματίζοντας στην 17η θέση στον τελικό.

Πριν την Eurovision, είχε διαγωνιστεί στο ιταλικό The Voice, όπου αναδείχθηκε νικήτρια.

## Παραπομπές


## Εξωτερικοί σύνδεσμοι
* 

Κατηγορία:Αλβανίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στη Eurovision
Λοΐκ Νοτέ

Ο **Λοΐκ Νοτέ** (γαλλ. *Loïc Nottet*, 10 Απριλίου 1996) είναι Βέλγος τραγουδιστής, τραγουδοποιός και χορευτής. 

Εκπροσώπησε το Βέλγιο στον Διαγωνισμό Τραγουδιού Eurovision του 2015 στη Βιέννη, τερματίζοντας στην 4η θέση στον τελικό.

## Παραπομπές


Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2015
Κατηγορία:Συμμετέχοντες στη Eurovision
Λουίζ Έιλι

Ο **Λουίζ Έιλι** (αλβανικά: *Luiz Ejlli*, 12 Ιουλίου 1985) είναι Αλβανός τραγουδιστής. 

Εκπροσώπησε τη Αλβανία στον Διαγωνισμό Τραγουδιού Eurovision του 2006 στην Αθήνα, με το τραγούδι "Zjarr e ftohtë", το οποίο δεν προκρίθηκε στον τελικό, τερματίζοντας στην 14η θέση στον ημιτελικό.

## Παραπομπές


Κατηγορία:Αλβανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Βίκτορ Λίντελεφ

Ο **Βίκτορ Λίντελεφ** (17 Ιουλίου 1994) είναι Σουηδός επαγγελματίας ποδοσφαιριστής ο οποίος αγωνίζεται ως κεντρικός αμυντικός και είναι αρχηγός της εθνικής ομάδας της Σουηδίας. Μπορεί επίσης να παίξει ως δεξιός αμυντικός.

Ο Λίντελεφ ξεκίνησε την καριέρα του στη Σουηδία από τη Västerås SK, κάνοντας το ντεμπούτο του τον Οκτώβριο του 2009. Τον Δεκέμβριο του 2011, συμφώνησε να μεταγραφεί στην Μπενφίκα της Πορτογαλίας, εκπροσωπώντας αρχικά τον σύλλογο σε επίπεδο ακαδημίας και Β. Αφού έκανε το ντεμπούτο του στην πρώτη ομάδα τον Σεπτέμβριο του 2013, συνέχισε να εμφανίζεται για τον σύλλογο σε επίπεδο Β, κερδίζοντας επίσης τρεις τίτλους της Primeira Liga. Έγινε μέλος της Manchester United τον Ιούλιο του 2017 για 31 εκατομμύρια λίρες. Απέκτησε θέση βασικού την επόμενη σαιζόν. 

Ο Λίντελεφ έχει εκπροσωπήσει τη Σουηδία σε επίπεδα κάτω των 17, κάτω των 19, κάτω των 21 και ανώτερα. Ήταν μέλος της νικήτριας ομάδας του ευρωπαϊκού πρωταθλήματος κάτω 21 του 2015. Έκανε το διεθνές ντεμπούτο του με την εθνική αντρών τον Μάρτιο του 2016 και εκπροσώπησε τη χώρα του στο UEFA Euro 2016 και το Παγκόσμιο Κύπελλο FIFA 2018.

## Παραπομπές


Κατηγορία:Σουηδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Βεστερός ΣΚ
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Τιμόθεος Λαγουδάκης

Ο **Τιμόθεος Λαγουδάκης** (1939-1974) ήταν Έλληνας θεολόγος και διάκονος με αντιδικτατορική δράση. Σκοτώθηκε σε αυτοκινητιστικό δυστύχημα, λίγους μήνες πριν την πτώση της Δικτατορίας.

## Βιογραφικά στοιχεία
Ο Λαγουδάκης καταγόταν από το Καβούσι Ρεθύμνης. Διετέλεσε μοναχός στη μονή Αρκαδίου και αργότερα διάκονος σε ενορίες του Ρεθύμνου και της Αθήνας. Ενδιάμεσα, το 1971 εξέδωσε βιβλίο αφιερωμένο στην ιστορία του Αρκαδίου. Σπούδασε στη Θεολογική Σχολή Αθηνών και ανέπτυξε αντιδικτατορική δράση. Το 1972 ή το 1973 πρωτοστάτησε σε καταγγελία νοθείας κατά τις φοιτητικές εκλογές που διεξήχθησαν στη Θεολογική και αργότερα συνέδραμε τους φοιτητές που συμμετείχαν στα γεγονότα της Εξέγερσης του Πολυτεχνείου. Σύμφωνα με μεταγενέστερους ισχυρισμούς του περιβάλλοντός του, η δράση του οδήγησε σε ανακρίσεις από το καθεστώς, καθώς και σε άρνηση χειροτονίας του σε ιερέα. 

Σκοτώθηκε την 25η Μαΐου του 1974, μαζί με τον ιερέα Παντελεήμονα Κατσούλη, σε αυτοκινητιστικό δυστύχημα στην Ε.Ο. Αθηνών-Κορίνθου, κατά την επιστροφή τους από την Κόρινθο, όπου είχαν μεταβεί για να παρευρεθούν σε χειροτονία επισκόπου. 

Ο Λαγουδάκης τιμήθηκε μετά θάνατον από τον Σύλλογο Λογοτεχνών και Συγγραφέων Ν. Ρεθύμνης. Ακόμη και σήμερα υπάρχουν διάφορες υποψίες και νύξεις σχετικά με τυχόν εμπλοκή της Δικτατορίας στον θάνατο των δύο κληρικών.  

## Παραπομπές


Κατηγορία:Έλληνες θεολόγοι
Κατηγορία:Έλληνες κληρικοί
Κατηγορία:Αντιδικτατορικός αγώνας
Οσεάν Μαριάν Μυλέρ

Η **Οσεάν Μαριάν Μυλέρ** (γεννημένη στις 2 Ιανουαρίου 2003) είναι Γαλλίδα αθλήτρια της σκοποβολής.

Το 2019 κατέκτησε το χάλκινο μετάλλιο στα 10 μέτρα αεροβόλο τουφέκι στο Παγκόσμιο κύπελλο σκοποβολής νέων του Ζουλ.

Το 2021 αναδείχθηκε πρωταθλήτρια στα 10 μέτρα αεροβόλο τουφέκι και στα 10 μέτρα αεροβόλο τουφέκι ομαδικό μικτό στο Ευρωπαϊκό πρωτάθλημα σκοποβολής του Όσιγιεκ και ταυτόχρονα εξασφάλισε τη συμμετοχή της στους Ολυμπιακούς αγώνες του Τόκιο.Είναι αθλήτρια του συλλόγου Tir St Wendelin Harthouse  και κατοικεί στο Αγκνώ.

## Παραπομπές


Κατηγορία:Γαλλίδες αθλήτριες της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Πιερ-Ανρί ντε Βαλανσιέν

Ο **Πιερ-Ανρί ντε Βαλανσιέν** (Pierre-Henri de Valenciennes, 6 Δεκεμβρίου 1750 - 16 Φεβρουαρίου 1819) ήταν Γάλλος ζωγράφος που άσκησε σημαντική επιρροή στην καθιέρωση της πρακτικής ''En plein air'' (υπαίθρια ζωγραφική).

## Βιογραφία και έργο
Ο Βαλανσιέν εργάστηκε στη Ρώμη από το 1778 έως το 1782, όπου έκανε πολλές μελέτες τοπίου απευθείας από τη φύση, μερικές φορές ζωγραφίζοντας την ίδια συστάδα δένδρων ή σπιτιών σε διαφορετικές ώρες της ημέρας.  Θεωρητικοποίησε αυτή την ιδέα στην πραγματεία του *Éléments de perspective pratique, a l'usage des artistes, suivis de réflexions et conseils à un élève sur la peinture, et particulièrement sur le genre du paysage*, (1799) αναπτύσσοντας μια ιδέα ενός « πορτρέτου τοπίου» στο οποίο ο καλλιτέχνης ζωγραφίζει ένα τοπίο απευθείας ενώ το βλέπει, φροντίζοντας να συλλάβει τις ιδιαίτερες λεπτομέρειες. 

Η ζωγραφική στην ύπαιθρο επέτρεψε στον Βαλανσιέν να συλλάβει τις φευγαλέες αλλαγές ενός τοπίου λόγω του φωτός και των καιρικών συνθηκών. Ήταν υποστηρικτής των καλλιτεχνών που εργάζονταν έξω και ζωγράφιζαν την ίδια σκηνή πολλές φορές κατά τη διάρκεια της ημέρας.  Αν και μίλησε για αυτό ως ένα είδος ζωγραφικής που ενδιαφέρει κυρίως τους "ερασιτέχνες",  όπως τη διακρίνει από την ανώτερη ακαδημαϊκή τέχνη, το θεώρησε ιδιαίτερα ενδιαφέρον και για τα δικά του έργα τα σωζόμενα "πορτρέτα τοπίου" ήταν τα πλέον αξιοσημείωτα σύμφωνα με μεταγενέστερους  σχολιαστές. 

Προέτρεψε συγκεκριμένα τους καλλιτέχνες να συλλάβουν τις ξεχωριστές λεπτομέρειες της αρχιτεκτονικής, των κοσμητικών στοιχείων, της γεωργίας και των λοιπών σκηνών, προκειμένου να δώσει στο τοπίο μια αίσθηση ότι ανήκει σε συγκεκριμένο μέρος. Σε αυτό πιθανότατα επηρέασε άλλους Γάλλους καλλιτέχνες που δραστηριοποιήθηκαν στην Ιταλία, οι οποίοι υιοθέτησαν μια ανθρωπολογική προσέγγιση στη ζωγραφική αγροτικών περιοχών και εθίμων, όπως οι Υμπέρ Ρομπέρ, Πιερ-Ατανάζ Σωβέν (Pierre-Athanase Chauvin) και Ασίλ-Ετνά Μιχαγιόν (Achille-Etna Michallon). 

Μεταξύ των μαθητών του ήταν οι Ζαν-Βικτόρ Μπερτέν (Jean-Victor Bertin), Ασίλ-Ετνά Μιχαγιόν, Λουί Ετιέν Βατλέ (Louis Étienne Watelet), Λουί-Φρανσουά Λεζέν (Louis-François Lejeune) και ο πρώτος Γάλλος ζωγράφος πανοραμικών απόψεων Πιερ Πρεβό (Pierre Prévost).

Γεννημένος στην πόλη της Τουλούζης, πέθανε στο Παρίσι και τάφηκε εκεί στο κοιμητήριο του Περ Λασάιζ.

## Φωτοθήκη

Αρχείο:A Wooded Landscape with a Bacchic Scene by Pierre-Henri de Valenciennes.jpg|*Δασώδες τοπίο με βακχική σκηνή* γύρω στο 1810
Αρχείο:Blick auf die Umgebung von Rom.jpg|*Άποψη των περιχώρων της Ρώμης*
Αρχείο:Valenciennes, Pierre-Henri de - A Capriccio of Rome with the Finish of a Marathon - 1788.jpg|Καπρίτσιο* της Ρώμης με τον τερματισμό μαραθωνίου* 1788
Αρχείο:Pierre-Henri de Valenciennes - Villa Farnèse.jpg|*Στη βίλα Φαρνέζε : δύο λεύκες*
Αρχείο:Landscape with Ruins LACMA M.2000.179.29.jpg|*Τοπίο με ερείπια* περίπου 1782-1785
Αρχείο:Lille PdBA casanova paysage a la riviere.JPG|*Ιστορικό τοπίο* γύρω στο 1800
Αρχείο:PHValenciennes.jpg|*Θέα στο Παλάτι των Νέμι.* γύρω στο 1780


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Ούγος Δ΄ του Σατωντάν

Ο **Ούγος Γ΄**, γαλλ.: Hugues III du Châteaudun (απεβ. 1110) από τον Οίκο του Σατωντάν και του Περς, ήταν υποκόμης του Σατωντάν.

## Βιογραφία
Ήταν γιος του Ροτρού Α΄ υποκόμη του Σατωντάν και της Αντελίζ ντε Μπελέμ, κόρης του Γκερέν του Ντομφρόντ. Ο Ούγος Δ΄ έγινε υποκόμης του Σατωντάν μετά το τέλος του πατέρα του το 1080.

Ο Ούγος Δ΄ δώρισε την εκκλησία του Σαιν-Λεονάρ ντε Μπελέμ στο αβαείο του Μαρμουτιέ το 1092 και το 1096 ο πάπας Ουρβανός Β΄ εγκαινίασε το νέο παρεκκλήσιο και κήρυξε για την Α΄ Σταυροφορία.

Τον Ούγκο Δ΄ διαδέχτηκε, μετά το τέλος του, ο Γοδεφρείδος Γ΄ ως υποκόμης του Σατωντάν.

## Οικογένεια
Νυμφεύτηκε την Aγνή κόμισσα του Φρετεβάλ, κόρη του Φουσέ κυρίου του Φουτεβάλ και της Ιλντεμπύρζ Γκοέτ. Είχαν τρία παιδιά:
* Ματθίλδη (απεβ. 25 Σεπτεμβρίου 1139), παντρεύτηκε πρώτα τον Ροβέρτο υποκόμη του Μπλουά και μετά τον Γοδεφρείδο Γ΄ «Grisegonelle» κόμη του Βαντόμ, γιο του Γοδεφείδου Β΄ (Ιορδάνη) κυρίου του Πρεγύ.
* Γοδεφείδος Γ΄ απεβ. 1145, υποκόμης του Σατωντάν.
* Φούλκων.

## Πηγές
* Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000
* Tout, TF, *Περίοδοι Ευρωπαϊκής Ιστορίας, Τόμος II: Η Αυτοκρατορία και ο Παπισμός, 918-1273*, Rivingtons, Λονδίνο, 1932
* Bury, JB (Editor), *The Cambridge Medieval History, Volume V, Contest of Empire and Papacy*, Cambridge University Press, 1926
* Runciman, Steven, *A History of the Crusades, Volume One, The First Σταυροφορία και το Ίδρυμα του Βασιλείου της Ιερουσαλήμ*, Cambridge University Press, 1951
* Μεσαιωνικό Έργο, Vicomtes de Châteaudun

## Παραπομπές σε πηγές


Κατηγορία:Οίκος του Σατωντάν και του Περς
Γοδεφρείδος ΣΤ΄ του Σατωντάν

Ο **Γοδεφείδος ΣΤ΄**, γαλλ.: Geoffroi VI vicomte de Châteaudun (απεβ. 6 Φεβρουαρίου 1250) από τον Οίκο του Σατωντάν και του Περς ήταν υποκόμης του Σατωντάν. 

## Βιογραφία
Ήταν γιος του Γοδεφρείδου Ε΄ υποκόμη του Σατωντάν και της Aντελισιά ντε Νεβέρ. Παρόλο που η καταγωγή της Αντελισιά δεν είναι γνωστή με ακρίβεια, είναι πιθανότατα κόρη του Γουλιέλμου Δ΄ κόμη του Νεβέρ και της ελεονώρας κόμισσας του Βερμαντουά.

Τον Γοδεφρείδο ΣΤ΄ διαδέχθηκε η κόρη του Κλημεντία, η οποία έγινε υποκόμισσα του Σατωντάν.

## Οικογένεια
Ο Γοδεφρείδος ΣΤ΄ νυμφεύτηκε δύο φορές. Πρώτη του σύζυγος ήταν η Μαμπίλ, άγνωστης καταγωγής. Είχαν τρία παιδιά: 
* τον Πιέρ (απεβ. μετά το 1251) έναν μοναχό σε ένα άγνωστο αβαείο, την Iσαβέλλα και την Oντελέτ.

Η δεύτερη σύζυγος του Γοδεφρείφου ΣΤ΄ ήταν η Κλημεντία ντε Ρος, χήρα του Θεοβάλδου ΣΤ΄ κόμη του Μπλουά. Ο Γοδεφρείδος ΣΤ΄ και η Κλημεντία είχαν δύο διάσημες κόρες:
* Κλημεντία απεβ. 1220, υποκόμισσα του Σατωντάν. Παντρεύτηκε τον Ροβέρτο του Ντρε, κύριο του Μπω, γιο του Ροβέρτου Γ΄ *Gasteblé* κόμη του Ντρε, δισεγγονού του Λουδοβίκου ΣΤ΄ της Γαλλίας. Ο σύζυγος της Κλημεντίας έγινε ο τελευταίος υποκόμης του Σατωντάν.
* Ιωάννα π.1227-μετά το 1252, κυρία του Σατωντάν. Παντρεύτηκε πρώτα τον Ιωάννη Α΄ κόμη του Moνφόρ και μετά τον Ιωάννη Β΄ του Μπριέν, μεγάλο Οινοχόο της Γαλλίας, γιο του Ιωάννη των Μπριέν, συζύγου της βασίλισσας της Ιερουσαλήμ και επιτρόπου στη Λατινική αυτοκρατορία της Κωνσταντινούπολης.

## Βιβλιογραφικές αναφορές


## Πηγές
* 

## Περαιτέρω ανάγνωση
* Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000
* Europäische Stammtafeln, *τόμος.* *III, Les Vicomtes de Châteaudun*
* Μεσαιωνικό Έργο, Vicomtes de Châteaudun

Κατηγορία:Γάλλοι ευγενείς
Κατηγορία:Γάλλοι του 13ου αιώνα
Λάουρα Τεσόρο

Η **Λάουρα Τεσόρο** (γαλλικά: *Laura Tesoro*, 19 Αυγούστου 1996) είναι Βελγίδα τραγουδίστρια και ηθοποιός. 

Εκπροσώπησε το Βέλγιο στον Διαγωνισμό Τραγουδιού Eurovision του 2016 στη Στοκχόλμη, με το τραγούδι "What's the Pressure?", τερματίζοντας στην 10η θέση στον τελικό.

## Παραπομπές


Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στη Eurovision
Γοδεφρείδος Ε΄ του Σατωντάν

Ο **Γοδεφρείδος Ε΄**, γαλλ.: Geoffroi V comte de Châteaudun (απεβ. 1218) από τον Οίκο του Σατωντάν και του Περς ήταν υποκόμης του Σατωντάν.

## Βιογραφία
Ήταν γιος του Ούγου ΣΤ΄ υποκόμη του Σατωντάν και της Ιωάννας ντε Πρειγύ, κόρης του Γκοσμπέρ κυρίου του Μπουσέ & Γκερς και της Αντελά ντε Βαντόμ.

Μετά το τέλος του, τον Γοδεφρείδο Ε΄ διαδέχθηκε ο γιος του Γοδεφρείδος ΣΤ΄.

## Οικογένεια
Ο πρώτος γάμος του Γοδεφρείδου Ε΄ ήταν με την Aντελισιά ντε Νεβέρ. Η Αντελισιά αναφέρεται στο έργο Ευρωπαΐκές Γενεαλογίες ως σύζυγος του Γοδεφρείδου Ε΄, αλλά δεν προσδιορίζεται η οικογένειά της. Οι πιο πιθανοί υποψήφιοι γονείς της είναι ο Γουλιέλμος Δ΄ κόμης του Νεβέρ και η Eλεονώρα των Καπετιδών κόμισσα του Βερμαντουά, αν και αυτό δεν έχει επαληθευτεί. Ο Γοδεφρείδος και η Αντελισιά είχαν εννέα παιδιά:
* Φίλιππος (απεβ. 1202).
* Ούγκος (απεβ. 1202).
* Γοδεφρείδος ΣΤ΄ υποκόμης του Σατωντάν.
* Iσαβέλλα (απεβ. 1259 ή μετά).
* Αλίκη (μετά το Οκτώβριο του 1239), παντρεύτηκε τον Ερβέ Γ΄ κύριο του Γκαλαρντόν.
* Ιωάννα (απεβ. 1217 ή μετά).
* Αγνή (μετά το 1271), παντρεύτηκε τον Ιωάννη κύριο του Εστουτβίλ, γιο του Ερρίκου κυρίου του Εστουτβίλ και της Ματθίλδης του Ε, απογόνου του Γοδεφρείδου κόμη του Ε, γιού του Ριχάρδου Α΄ δούκα της Νορμανδίας.
* Στέφανος.
* Ρενώντ.

Ο Γοδεφρείδος Ε΄ έκανε δεύτερο γάμο, με την κόρη του Ουρσό Β΄ κυρίου του Φρετεβάλ και της Γκρεσί ντε Φαι. Ο πατέρας του Ουρσό Β΄ ήταν αντίπαλος του προπάππου του Γοδεφρείδου Ε΄, του Γοδεφρείδου Γ΄. Δεν αναφέρονται παιδιά από αυτόν τον γάμο.

## Πηγές
* Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000
* Europäische Stammtafeln, τόμος. III, Les Vicomtes de Châteaudun
* Μεσαιωνικό Έργο, Vicomtes de Châteaudun

## Παραπομπές σε πηγές


Κατηγορία:Οίκος του Σατωντάν και του Περς
Ούγος

Με το όνομα αυτό υπάρχουν τα εξής πρόσωπα:

## βασιλείς της Κύπρου
* Ούγος Α΄ της Κύπρου
* Ούγος Β΄ της Κύπρου
* Ούγος Γ΄ της Κύπρου
* Ούγος Δ΄ της Κύπρου

## πρίγκιπες της Γαλιλαίας
* Ούγος Α΄ του Σαιντ-Ομέρ
* Ούγος Β΄ του Σαιντ-Ομέρ

## κύριοι του Λουζινιάν
* Ούγος του Λουζινιάν (αποβιώσας το 1385)
* Ούγος Λανσελότος του Λουζινιάν
* Ούγος Α΄ του Λουζινιάν
* Ούγος Γ΄ του Λουζινιάν
* Ούγος Β΄ του Λουζινιάν
* Ούγος Δ΄ του Λουζινιάν
* Ούγος Ε΄ του Λουζινιάν
* Ούγος ΣΤ΄ του Λουζινιάν
* Ούγος Ζ΄ του Λουζινιάν
* Ούγος Η΄ του Λουζινιάν
* Ούγος Θ΄ του Λουζινιάν
* Ούγος Ι΄ του Λουζινιάν
* Ούγος ΙΑ΄ του Λουζινιάν
* Ούγος ΙΒ΄ του Λουζινιάν

## Οίκου των Ροβερτιδών και Καπετιδών
* Ούγος ο Μέγας δούκας των Φράγκων, κόμης του Παρισιού
* Ούγος Καπέτος βασιλιάς της Γαλλίας
* Ούγος Μάγνος διάδοχος στη Γαλλία

## κύριος του Μπάλιολ
* Ούγος Μπάλλιολ

## αρχιεπίσκοπος του Ρουέν
* Ούγος Καμπανίας

## κύριος του Γουίγκμορ
* Ούγος Μόρτιμερ

## βάιλος του πριγκιπάτου της Αχαΐας
* Ούγος Σαμπλίτης

## δούκες της Βουργουνδίας
* Ούγος Α΄ της Βουργουνδίας
* Ούγος Β΄ της Βουργουνδίας
* Ούγος Γ΄ της Βουργουνδίας
* Ούγος Δ΄ της Βουργουνδίας
* Ούγος Ε΄ της Βουργουνδίας
* Ούγος ο Μελανός

## κόμητες της Βουργουνδίας
* Ούγος του Σαλόν (1220-1266)

* Ούγος ντε Μπριέλ
* Ούγος ντε Παιν
* Ούγος Α΄ ντε Σαρπινύ
* Ούγος Β΄ ντε Σαρπινύ
* Ούγος Ε΄ του Μαν
* Ούγος Α΄ του Ρετέλ
* Ούγος Α΄ του Σαλόν-Αρλαί
* Ούγος Β΄ του Σαλόν-Αρλαί

* Ούγος της Αλσατίας
* Ούγος της Καμπανίας
* Ούγος της Προβηγκίας
* Ούγος της Σαξονίας
* Ούγος της Τοσκάνης

* Ούγος του Βερμαντουά
* Ούγος του Βερμαντουά (επίσκοπος)
* Ούγος του Ε
* Ούγος του Ιμπελέν
* Ούγος του Ιμπελέν (απεβ. 1238)
* Ούγος του Κλυνί

## κόμητες του Μπλουά και της Καμπανίας
* Ούγος Α΄ του Μπλουά
* Ούγος Β΄ του Μπλουά
* Ούγος Α΄ της Καμπανίας

## υποκόμητες του Σατωντάν
* Ούγος Α΄ του Σατωντάν
* Ούγος Β΄ του Σατωντάν
* Ούγος Γ΄ του Σατωντάν
* Ούγος Δ΄ του Σατωντάν

## κόμης του Μπριέν
* Ούγος του Μπριέν

## Οίκος του Σατωντάν και Περς
* Ούγος του Περς

## αρχιεπίσκοποι
* Ούγος ο Αββάς (υιός του Κορράδου)
* Ούγος του Σαλόν, αρχιεπίσκοπος του Μπεζανσόν

## μάργραβος του Χάχμπεργκ-Ζάουζενμπεργκ
* Ούγος του Χάχμπεργκ-Ζάουζενμπεργκ

## πρίγκιπας του Χοενλόε-Έρινγκεν
* Ούγος του Χοενλόε-Έρινγκεν

## ποιητής
* Ούγκο Φόσκολο
Πούρο

thumb|260px|Ταξινόμηση των πούρων ανάλογα με το χρώμα του φύλλου τυλίγματος
To **πούρο** είναι τυλιγμένη δέσμη αποξηραμένων και ζυμωμένων φύλλων καπνού που φτιάχνονται για να καπνίζονται. Τα πούρα παράγονται σε διάφορα μεγέθη και σχήματα. Από τον 20ό αιώνα, σχεδόν όλα τα πούρα αποτελούνται από τρία ξεχωριστά συστατικά: τη γέμιση, το συνδετικό φύλλο που συγκρατεί τη γέμιση μαζί και ένα φύλλο περιτυλίγματος, το οποίο είναι συχνά το φύλλο υψηλής ποιότητας. Συχνά υπάρχει μια ταινία τυπωμένη με το λογότυπο του κατασκευαστή πούρων. Τα σύγχρονα πούρα έχουν συχνά δύο ταινίες, ειδικά τα κουβανέζικα πούρα, όπου εμφανίζονται περιορισμένες εκδόσεις (Edición Limitada) που αναφέρουν το έτος παραγωγής.

Ο καπνός των πούρων καλλιεργείται σε σημαντικές ποσότητες κυρίως στην Κεντρική Αμερική και στα νησιά της Καραϊβικής, όπως η Κούβα, η Δομινικανή Δημοκρατία, η Αϊτή, η Ονδούρα, το Μεξικό, ο Ισημερινός, η Νικαράγουα, η Γουατεμάλα, η Κόστα Ρίκα, ο Παναμάς και το Πουέρτο Ρίκο. Παράγεται επίσης στις ανατολικές Ηνωμένες Πολιτείες, στη Βραζιλία και στις μεσογειακές χώρες της Ιταλίας, της Ισπανίας (στις Καναρίες Νήσους), της Ελλάδας, καθώς επίσης και στην Ινδονησία και τις Φιλιππίνες της Νοτιοανατολικής Ασίας.

Το τακτικό κάπνισμα πούρων σχετίζεται με κίνδυνο ανάπτυξης καρκίνου και καρδιαγγειακών παθήσεων.

## Παραπομπές


κατηγορία:Κάπνισμα
Ελεύθερος Κράτος του Όλντενμπουργκ

Το **Ελεύθερος Κράτος του Όλντενμπουργκ** (γερμανικά: *Freistaat Oldenburg*) ήταν μια ομοσπονδιακή πολιτεία της Δημοκρατίας της Βαϊμάρης. Ιδρύθηκε το 1918 μετά την παραίτηση του Μέγα Δούκα Φρειδερίκου Αύγουστου Β΄ μετά τη Γερμανική Επανάσταση.

Το 1937, έχασε τις αποκλειστικές περιοχές του Οϊτίν κοντά στις ακτές της Βαλτικής και το Μπίρκενφελντ στη νοτιοδυτική Γερμανία από την Πρωσία και απέκτησε την πόλη του Βιλχελμσχάφεν. Ωστόσο, αυτό ήταν τυπικό, καθώς το καθεστώς του Χίτλερ είχε εκ των πραγμάτων καταργήσει τις ομοσπονδιακές πολιτείες το 1934.

Μέχρι την έναρξη του Β΄ Παγκοσμίου Πολέμου το 1939, ως αποτέλεσμα αυτών των εδαφικών αλλαγών, το Όλντενμπουργκ είχε έκταση 5.375 km2 (2.075 τετραγωνικά μίλια) και 580.000 κατοίκους.

Μετά τον Β΄ Παγκόσμιο Πόλεμο, το Όλντενμπουργκ συγχωνεύτηκε στη νεοσύστατη πολιτεία της Κάτω Σαξονίας ως διοικητική περιφέρεια του Όλντενμπουργκ, και οι δύο έγιναν μέρος της Ομοσπονδιακής Δημοκρατίας της Γερμανίας το 1949. Οι δύο θύλακες έγιναν μέρος των κρατών του Σλέσβιχ-Χόλσταϊν και Ρηνανία-Παλατινάτο αντίστοιχα.

## Εξωτερικοί σύνδεσμοι
* 

Κατηγορία:Όλντενμπουργκ (κρατίδιο)
Κατηγορία:Πρώην κρατίδια και εδάφη της Κάτω Σαξονίας
Κατηγορία:Πρώην κρατίδια και εδάφη του Σλέσβιχ-Χόλσταϊν
Θέατρο της Αλικαρνασσού

Το **Θέατρο της Αλικαρνασσού** ήταν αρχαίο ελληνικό θέατρο στην Αλικαρνασσό της Μικράς Ασίας, στη σημερινή Τουρκία. Τα κατάλοιπά του βρίσκονται στο βόρειο τμήμα της σημερινής πόλης του Μπόντρουμ.

## Ιστορία και περιγραφή
μικρογραφία|αριστερά|Άποψη των ερειπίων του Θεάτρου της Αλικαρνασσού.
Το θέατρο της Αλικαρνασσού ανεγέρθηκε κατά τη διάρκεια της ελληνιστικής περιόδου ή, εναλλακτικά, κατά τα τέλη της κλασικής περιόδου. Σχετικά με την ακριβή ημερομηνία κατασκευής του διαφορετικές μεταξύ τους εκτιμήσεις έχουν διατυπωθεί: ορισμένες φορές η ανέγερσή του χρονολογείται κατά τη διάρκεια της περιόδου βασιλείας του Μαύσωλου, πιο συγκεκριμένα κατά τον 4ο αιώνα π.Χ., ενώ, άλλες φορές, χρονολογείται κατά τις απαρχές του 3ου αιώνα π.Χ., καθώς και στα τέλη του 2ου αιώνα π.Χ. Το θέατρο έλαβε την τελική μορφή του κατά τη διάρκεια της ρωμαϊκής περιόδου, πιο συγκεκριμένα κατά τον 2ο αιώνα μ.Χ., όταν και υπέστη αρχιτεκτονικής φύσεως τροποποιήσεις και, παράλληλα, επεκτάθηκε περαιτέρω. Ωστόσο, ουδέποτε φαίνεται να μετατράπηκε επί της ουσίας σε ρωμαϊκό θέατρο.

Το θέατρο βρισκόταν εντός του νοτιοανατολικού τμήματος της ακροπόλεως της πόλης, ενώ το ωδείο του είχε κατεύθυνση προς τα νότια. Επρόκειτο, από αρχιτεκτονικής άποψης, για χαρακτηριστικό παράδειγμα ημικυκλικού αρχαίου ελληνικού θεάτρου, με κυκλική ορχήστρα στο μέσον του. Η διάμετρος του ωδείου ήταν της τάξεως, περίπου, των 86 μέτρων, ενώ η διάμετρος της ορχήστρας, περίπου, 18 μέτρων. Το ωδείο είχε χωρητικότητα μεταξύ, περίπου,  και  θεατών. Από την πλευρά της, η σκηνή ήταν χωρισμένη σε δύο επίπεδα κατά τη διάρκεια της ελληνιστικής περιόδου. Υπέστη εργασίες ανακατασκευής κατά τη διάρκεια της ρωμαϊκής περιόδου.

Το θέατρο βρισκόταν σε σχετικά καλή κατάσταση διατήρησης το 1815, ωστόσο, σήμερα, μόνον ορισμένα τμήματά του σώζονται. Ανασκαφικές εργασίες εντός του χώρου του θεάτρου έλαβαν χώρα το 1973, υπό τη διεύθυνση του Ουμίτ Σερντάρογλου. Με σημείο εκκίνησης τις ανασκαφές εντός του χώρου του κτιρίου, το κάτω τμήμα του ωδείου υπέστη εργασίες αναστήλωσης το 1976, το 1985, καθώς και την περίοδο μεταξύ 2000–2003, ενώ, πλέον, χρησιμοποιείται για διάφορες ψυχαγωγικής φύσεως εκδηλώσεις.

## Παραπομπές


## Εξωτερικοί Σύνδεσμοι
* 

Κατηγορία:Αρχαία ελληνικά θέατρα
Κόρα Μικαελιάν

Η **Κόρα Μικαελιάν** (10 Νοεμβρίου 1971 Γερεβάν – 4 Ιουλίου 2001 Αθήνα) ήταν Αρμένια μουσικός, συνθέτρια και ενορχηστρωτής. Γεννήθηκε στην πρωτεύουσα της τότε Σοβιετικής Αρμενίας, στο Γερεβάν στις 10 Νοεμβρίου 1971. Η μητέρα της, η Ταμάρα Αβετίκοβα ήταν μουσικός και έτσι από νωρίς μυήθηκε στην τέχνη της μουσικής. Πιο συγκεκριμένα, σε ηλικία μόλις επτά ετών έγινε δεκτή στη Μουσική Σχολή Τσαϊκόφσκυ ως πιανίστα, απ’ όπου αποφοίτησε με άριστα. Έπειτα, συνέχισε τις σπουδές της στο Εθνικό Ωδείο 'Κομιτάς', όπου σπούδασε σύνθεση με δασκάλους το Αρμένιο συνθέτη Edgar Hovanessian και τον Alfred Terterian. Οι πρώτες της συνθέσεις έρχονται στην επιφάνεια όσο ακόμα ήταν φοιτήτρια εκεί, κερδίζοντας το βραβείο Master of Arts της UNESCO το 1990. Το 1994 αποφοίτησε με τιμητικές διακρίσεις και το 1996 ήρθε στην Ελλάδα όπου δημιούργησε το συγκρότημα NOR DAR (ΝΕΟΣ ΑΙΩΝΑΣ) σε συνεργασία με τον Τιγκράν Σαρκισιάν (Tigran Sarkissian) και τον Ορέστη Μουστίδη. Με τους NOR DAR κυκλοφόρησε τρεις δίσκους, το "Opus of the Lizard" , το  "Ampel'a και το "Letters Home" .  Η άριστη γνώση της στην ενορχήστρωση την έκανε πολύ γρήγορα γνωστή στους μουσικούς κύκλους στην Ελλάδα. Την συναντάμε να ενορχηστρώνει άλμπουμ των Νίκου Ξυδάκη, Μιχάλη Νικολούδη, Γιώργου Μαγκλάρα, Στέλλας Γαδέδη (To βιβλίο της μνήμης, Universal 2001), Θανάση Παπακωνσταντίνου και πολλών άλλων. Το καλοκαίρι του 2001 εισήχθη ξαφνικά στο νοσοκομείο του Ευαγγελισμού, όπου διαγνώσθηκε με καρκίνο σε προχωρημένο στάδιο και στις 4 Ιουλίου του ιδίου έτους απεβίωσε.

## Παραπομπές


Κατηγορία:Αρμένιοι μουσικοί
Ντάρια Σβάιγκερ

Η **Ντάρια Σβάιγκερ** (γεννηθείσα το 1965 στο Μάριμπορ στη ΣΔ Σλοβενίας στη ΣΟΔ Γιουγκοσλαβίας) είναι Σλοβένα τραγουδίστρια, μια από τις πιο γνωστές στη χώρα. Έχει εκπροσωπήσει τη χώρα της στον Διαγωνισμό Τραγουδιού της Eurovision σε δύο περιπτώσεις, το 1995 όπου βγήκε 7η και το 1999 όπου βγήκε 11η.

## Πρώτα χρόνια
Η μουσική εισήλθε στη ζωή της Σβάιγκερ όταν ήταν ακόμα παιδί. Μετά την ολοκλήρωση της δευτεροβάθμιας εκπαίδευσης, εισήλθε στο κολέγιο μουσικής και παρακολούθησε μαθήματα τέχνης στο Γκρατς στην Αυστρία, όπου σπούδασε κλασικό τραγούδι σόλο και τζαζ. Το 1997 αποφοίτησε από το κολλέγιο με πολύ καλούς βαθμούς. 

Ήδη κατά τη διάρκεια των σπουδών της είχε αρχίσει να εργάζεται σόλο τραγουδίστρια με διάφορα συγκροτήματα και συμφωνικές ορχήστρες. Από το 1992 ασχολείται με διάφορα έργα του Εθνικού Θεάτρου της Σλοβενίας στο Μάριμπορ. Το 1993, η διεθνής κριτική επιτροπή του φεστιβάλ ποπ *Μελωδίες της θάλασσας και του ήλιου*, που πραγματοποιήθηκε στο Κόπερ, της απένειμε το πρώτο βραβείο στο σλοβενικό τμήμα της διεθνούς κατηγορίας. Το πρώτο της άλμπουμ, In the arms of the night, σύντομα ακολούθησε.

## Παραπομπές


## Εξωτερικοί σύνδεσμοι
* 

Κατηγορία:Σλοβένοι τραγουδιστές
Αιτήματα του Σλοβακικού Έθνους

Τα ***Αιτήματα του Σλοβακικού Έθνους*** ( ) ήταν ένα μανιφέστο, που εκδόθηκε από τους Σλοβάκους εθνικιστές κατά τη διάρκεια των επαναστάσεων του 1848 στις περιοχές Αψβούργου. Προκάλεσε η συνειδητοποίηση των εθνικιστών ότι η ουγγρική κυβέρνηση δεν θα άκουγε τις εκκλήσεις του Λούντοβιτ Στουρ για τη σύσταση δημοσίων περιφερειακών συνελεύσεων και την αποδοχή μιας σλοβακικής αναφοράς σε μια εθνική συνέλευση. 

Στις 10 Μαΐου 1848, τριάντα μέλη του κύκλου των εθνικιστών ακτιβιστών του Στουρ συναντήθηκαν στο Λίπτοσεντμικλος (νυν Λίπτοφσκι Μίκουλας), με πρωτοβουλία των Στέφαν Μάρκο Ντάξνερ και Γιαν Φρανσίσκι.  Κατάρτισαν μια λίστα με δεκατέσσερις απαιτήσεις που περιελάμβαναν:

* Ισότητα και αδελφική συνύπαρξη όλων των λαών στην Ουγγαρία
* Μεταμόρφωση της Ουγγαρίας σε αποκεντρωμένο κράτος αποτελούμενο από ίσες χώρες, καθένα με το δικό της κοινοβούλιο και ίση εκπροσώπηση στη Δίαιτα της Ουγγαρίας
* Υιοθέτηση της σλοβακικής γλώσσας ως επίσημης γλώσσας σε κυβερνητικά γραφεία και σχολεία στα εδάφη της Σλοβακίας 
* Επίσημη αναγνώριση των σλοβακικών συμβόλων (χρώματα και εθνική σημαία) 
* Σύσταση εθνικής φρουράς της Σλοβακίας 
* Εισαγωγή πλήρων δικαιωμάτων ψήφου για ενήλικες άνδρες 
* Κατάργηση νόμων, που περιορίζουν τις ελευθερίες του Τύπου, του συνέρχεσθαι και του συνεταιρίζεσθαι
* Μεταρρύθμιση της ιδιοκτησίας γης με αποκατάσταση της γης, που είχε κατασχεθεί από τους αγρότες από την ουγγρική αριστοκρατία.  

Οι εθνικιστές απέρριψαν τον τρόπο με τον οποίο η Ουγγαρία διοικούσε ως συγκεντρωτικό κράτος υπό εθνική ουκρανική υπεροχή και προσπάθησε να εδραιώσει τη Σλοβακική αυτονομία σε ένα μεταρρυθμισμένο κράτος. Μερικά από τα αιτήματά τους, όπως η έκκλησή τους για καθολική ψηφοφορία ανδρών, ήταν ασυνήθιστα ριζοσπαστικά για την εποχή και την τοποθεσία τους. 

Τα αιτήματα ήταν η πρώτη δημόσια έκκληση, που έκανε την περιοχή γνωστή τότε ως Άνω Ουγγαρία (η πλειονότητα των οποίων είναι σήμερα σύγχρονη Σλοβακία) μια ξεχωριστή πολιτική οντότητα. Ανακοινώθηκαν στις 11 Μαΐου, αλλά δεν έγιναν αποδεκτά. Η συνέλευση στην οποία εκδόθηκαν ήταν αμελητέα και πριν μπορέσουν να παραδοθούν στον Φερδινάνδο Α ', τον βασιλιά της Ουγγαρίας και τον αυτοκράτορα της Αυστρίας, η ουγγρική κυβέρνηση δήλωσε ότι τα αιτήματα ήταν παράνομη, αντισυνταγματική και πανσλαβική πράξη. 

Ο Στουρ και οι συνεργάτες του Γιόζεφ Μίλοσλαβ Χούρμπαν και Μίχαλ Μίλοσλαβ Χότζα στοχοποιήθηκαν με εντάλματα σύλληψης, που εκδόθηκαν την επομένη της έκδοσης της διακήρυξης. Αρκετοί από αυτούς, που συμμετείχαν στη διακήρυξη, φυλακίστηκαν και η κυβέρνηση κήρυξε στρατιωτικό νόμο στην Άνω Ουγγαρία.  Οι Στουρ, Χούρμπαν και Χότζα υιοθέτησαν στη συνέχεια μια πιο ριζοσπαστική προσέγγιση. Λίγους μήνες αργότερα ίδρυσαν το Εθνικό Συμβούλιο της Σλοβακίας και ξεκίνησαν μια τελικά αποτυχημένη ένοπλη εξέγερση εναντίον της Ουγγρικής κυβέρνησης. 

## Παραπομπές
  

Κατηγορία:Ιστορία της Σλοβακίας
Ανδρέας Ζοράρντ

Ο **Ανδρέας Ζοράρντ** (ουγγρικά: *Zoerárd András,* *Szórád,* *Zoárd,* Πολωνικά: *Andrzej Świerad,* *Żurawek,* *Żórawek,* *Świrad* και *Wszechrad,* Σλοβάκικα: *Svorad,* Τσέχικα: *Sverad,* Γερμανικά: *Zoërard,* Λατινικά: *Zoerardus)* ήταν ένας Βενεδικτίνος μοναχός, που δραστηριοποιούνταν στην Πολωνία και την  Ουγγαρία, και τώρα τιμάται ως άγιος.

## Βιογραφία
Ο Ζοράρντ γεννήθηκε περίπου το 980 στο Οπατόβιετς, ένα μικρό χωριό στην Πολωνία. Μια παράδοση στο μικρό χωριό του Τρόπιε υποστηρίζει ότι όταν ήταν νέος, έζησε εκεί κοντά ως μοναχός. Περίπου το 1000, περίπου στα 20 του χρόνια, άρχισε να ζει ως ερημίτης και ιεραπόστολος, ευαγγελίζοντας στην Οουάβα  της Σιλεσίας (σύγχρονη Πολωνία). Κάποια στιγμή, ταξίδεψε επίσης στη βόρεια Ουγγαρία (Σλοβακία)

Γύρω στο έτος 1003 ο Ζοράρντ εγκαταστάθηκε στην Ουγγαρία, έγινε Βενεδικτίνος μοναχός στη Μονή του Αγίου Ιππόλυτου στο όρος Ζόμπορ κοντά στη Νίτρα - τότε μέρος του Βασιλείου της Ουγγαρίας. Πήρε το όνομα "Ανδρέας". Εκεί έγινε ο πνευματικός οδηγός του Βενέδικτου της Σκάλκα. Ο Ζοράρντ και ο Βενέδικτος, με την άδεια του ανώτερου τους Φιλίππου, αργότερα έφυγαν από το μοναστήρι και έγιναν ερημίτες σε μια σπηλιά κατά μήκος του ποταμού Βαγκ κοντά στο Τρέντσιν στη σύγχρονη Σκάλκα ναντ Βάχομ. Ο Ανδρέας πέθανε από φυσικές αιτίες γύρω στο 1009. Εφάρμοσε τόσο αυστηρή  λιτότητα, που, σύμφωνα με τον μύθο, η σιδερένια αλυσίδα, την οποία φορούσε τυλιγμένη γύρω από τη ζώνη, τελικά μεγάλωσε στο σώμα του.

Ο Βενέδικτος συνέχισε να ζει στη σπηλιά για τρία χρόνια έως ότου δολοφονήθηκε από μια συμμορία κλεφτών, που αναζητούσαν θησαυρό. Το 1083 τα λείψανα του Ζοράρντ μεταφέρθηκαν στον καθεδρικό ναό του Αγίου Εμμαράμ στη Νίτρα, όπου παραμένουν μέχρι σήμερα. Μια βιογραφία των Βενέδικτου και Ζοράρντ γράφτηκε από τον Μάυρος της Νίτρα, Επισκόπου του Πετς, στην οποία λέει ότι ο Ζοράρντ έζησε μια  ζωή ως ερημίτης, που ζούσε σε μια μικρή σπηλιά κοντά στο μοναστήρι. Το σπήλαιο έκτοτε ονομάστηκε Σβοράντοβα.

## Ημέρα της γιορτής και αγιοποίηση
Ο Ανδρέας τιμάται ιδιαίτερα στη Σλοβακία, την Ουγγαρία και την Πολωνία, αλλά και στις Ηνωμένες Πολιτείες. Η γιορτή του είναι 17 Ιουλίου, αλλά σε μερικά ημερολόγια τιμάται μαζί με τον Βενέδικτο στις 13 Ιουνίου.

Ο Βασιλιάς Γκέζα Α' της Ουγγαρίας τον ανακήρυξε ως έναν από τους πολιούχους αγίους της Ουγγαρίας

Ο Ζοράρντ πέθανε γύρω στο 1009. Ο Δούκας Γκέζα, ήδη από το 1064, έκανε τα πρώτα βήματα προς την αγιοποίησή του, αν και η λατρεία του Ζοράρντ επιβεβαιώθηκε επίσημα τον Ιούλιο του 1083 από τον Πάπα Γρηγόριο Ζ', χάρη στον Ούγγρο βασιλιά Λαδίσλαο Α' . Τα λείψανα του Ζοράρντ βρίσκονται στον καθεδρικό ναό του Αγίου Εμμαράμ στη Νίτρα.

## Παραπομπές


Κατηγορία:Άγιοι της Ρωμαιοκαθολικής Εκκλησίας
Νίκας (επώνυμο)

Το ελληνικό επώνυμο **Νίκας** μπορεί να αναφέρεται σε κάποιο από τα παρακάτω πρόσωπα:

* Δημήτριος Νίκας (γενν. 1844), βουλευτής Παρνασσίδος
* Νικόλαος Νίκας (γενν. 1802), αγωνιστής στην Επανάσταση του 1821
* Νίκος Νίκας (γενν. 1969), ηθοποιός
* Παναγιώτης Νίκας (γενν. 1950), εκπαιδευτικός, περιφερειάρχης Πελοποννήσου και πρώην δήμαρχος Καλαμάτας
Λουκ Σο

Ο **Λουκ Σο** (αγγλικά:*Luke Shaw*, 12 Ιουλίου 1995) είναι Άγγλος επαγγελματίας ποδοσφαιριστής ο οποίος αγωνίζεται ως αριστερός αμυντικός για λογαριασμό της Μάντσεστερ Γιουνάιτεντ και της εθνικής ομάδας της Αγγλίας.

Ο Σο ξεκίνησε από τις ακαδημίες της Σαουθάμπτον και πραγματοποίησε το ντεμπούτο του με την πρώτη ομάδα το 2012, αποκτώντας θέση βασικού. Τη σεζόν 2013–14 ήταν μέλος της ομάδας της χρονιάς για την Πρέμιερ Λιγκ. Τον Ιούνιο του 2014 αποκτήθηκε από την Μάντσεστερ Γιουνάιτεντ για 30 εκατομμύρια λίρες, ποσό ρεκόρ τότε για μεταγραφή εφήβου. Ο Σο είχε δύσκολη συνεργασία με τον Μουρίνιο, όμως ο επόμενος προπονητής Σόλσκιερ τον υποστήριξε και η απόδοσή του βελτιώθηκε συμβάλλοντας πέρα από την άμυνα και στην επίθεση. Ήταν μέλος της ομάδας της χρονιάς του Γιουρόπα Λιγκ για τη σεζόν 2020–21.

Τις 5 Μαρτίου 2014 πραγματοποίησε το ντεμπούτο του με την εθνική ομάδα της Αγγλίας και αργότερα στο ίδιο έτος ήταν μέλος της αποστολής της Αγγλίας στο Μουντιάλ 2014. Συμμετείχε επίσης στο Euro 2020 και Euro 2024, όπου στην πρώτη διοργάνωση σκόραρε στον τελικό στο 2ο λεπτό, το ταχύτερο γκολ που έχει σημειωθεί σε τελικό ευρωπαϊκού πρωταθλήματος.

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Δουκάτο της Σουηβίας

Το **Δουκάτο της Σουηβίας** ή **Σουαβίας** (γερμανικά: *Herzogtum Schwaben*) ήταν ένα από τα πέντε στελέχη του μεσαιωνικού Γερμανικού Βασιλείου. Εμφανίστηκε τον 10ο αιώνα στη νοτιοδυτική περιοχή που είχε κατοικηθεί από τις φυλές των Αλαμαννοί κατά την Ύστερη αρχαιότητα.

Ενώ η ιστορική περιοχή της Σουαβίας πήρε το όνομά της από το αρχαίο Σουάβι, κατοικώντας στη γωνία που σχηματίζεται από τον Ρήνο και τον Δούναβη, το στέλεχος του Δουκάτου αποτελούσε ένα πολύ μεγαλύτερο έδαφος, που εκτείνεται από την οροσειρά των Αλσατικών Βοσγίων στα δυτικά προς τη δεξιά όχθη ο ποταμός Λεχ στα ανατολικά και μέχρι Τσιαβέννα και Πέρασμα Γκόταρντ στα νότια. Το όνομα του μεγαλύτερου στελέχους δούκα χρησιμοποιήθηκε συχνά εναλλάξ με την Αλαμανία κατά τη διάρκεια του Υψηλού Μεσαίωνα, μέχρι περίπου τον 11ο αιώνα, όταν άρχισε να κυριαρχεί η μορφή Σουαβία.

Το Δουκάτο της Σουηβίας ανακηρύχθηκε από τον Παλατινό Κόμη Έρσενγκερ των Αχαλόφινγκ το 915. Είχε συμμαχήσει με τον αντίπαλό του Μπούρχαρτ των Χαντφράϊντινγκς και νίκησε τον Βασιλιά Κορράδο Α΄ της Γερμανίας σε μια μάχη στο Βάλβις. Η πιο αξιοσημείωτη οικογένεια που κατείχε τη Σουηβία ήταν οι Χοενστάουφεν, οι οποίοι το κράτησαν, με μια σύντομη διακοπή, από το 1079 έως το 1268. Για μεγάλο μέρος αυτής της περιόδου, οι Χοενστάουφεν ήταν επίσης Άγιοι Ρωμαίοι Αυτοκράτορες.

Μετά από έναν αιώνιο αγώνα με τον Οίκο του Ζάρινγκεν, το Μαργραβάτο της Βάδης αποσπάστηκε από το Σουηβικό δουκάτο τον 12ο αιώνα. Το υπόλοιπο δουκάτο παρέμεινε μέχρι το 1268, τελειώνοντας με την εκτέλεση του τελευταίου δούκα των Χόχενσταφεν Κορραδίνο. Ο Κόμης Ροδόλφος των Αψβούργων, και εκλεγμένος Βασιλιάς των Ρωμαίων το 1273, προσπάθησε να αναβιώσει τον Σουηβικό δουκικό τίτλο, δίνοντάς τον στον μικρότερο γιο του, τον μετέπειτα Δούκα Ροδόλφο Β΄ της Αυστρίας, ο οποίος τον έδωσε στον γιο του Ιωάννη. Ο Ιωάννης πέθανε χωρίς κληρονόμο, το 1312 ή το 1313, σηματοδοτώντας το τέλος του «αναβιωμένου"» τίτλου.

## Παραπομπές


## Εξωτερικοί σύνδεσμοι
*
Γοδεφρείδος Δ΄ του Σατωντάν

Ο **Γοδεφρείδος Δ΄**, γαλλ.: Geoffroi IV compte de Châteaudun (απεβ. 1176) από τον Οίκο του Σατωντάν και του Περς ήταν υποκόμης του Σατωντάν.

## Βιογραφία
Ήταν γιος του Ούγου Ε΄ υποκόμη του Σατωντάν και της Mαργαρίτας του Σαιν-Καλαί, κόρης του Συλβέστρου του Σαιν-Καλαί

Δεν είναι σαφές ότι ο Γοδεφρείδος Δ΄ ήταν κάποτε υποκόμης του Σατωντάν, αλλά ορισμένες ιστορίες τον περιγράφουν ως τέτοιον. Οι μόνες καταγραφές σε αυτόν είναι διάφορα καταστατικά, που επιβεβαιώνουν δωρεές σε εκκλησίες της περιοχής. Μία ενδιαφέρουσα αναφορά είναι η συγκατάθεσή του να απελευθερώσει τους άνδρες της εκκλησίας της Νοτρ-Νταμ-ντε-Μοντουμπλώ, κατά την οποία, σύμφωνα με τον Μπωβαί ντε Σαιν-Πωλ, απελευθέρωσε τους υπηρέτες της ενορίας από τη δουλεία τους.

Δεν είναι γνωστό αν ο Γοδεφρείδος Δ΄ νυμφεύτηκε ή είχε απογόνους.

## Σημειώσεις


## Βιβλιογραφικές αναφορές
* 
* 
* 
* 

Κατηγορία:Οίκος του Σατωντάν και του Περς
Μάρκο Μενγκόνι

O **Μάρκο Μενγκονι** (ιταλικά: *Marco Mengoni*, 25 Δεκεμβρίου 1988) είναι Ιταλός τραγουδιστής, στιχουργός και ηθοποιός φωνής. 

Το 2009, συμμετείχε στη 3η σεζόν του Ιταλικού X Factor, στο οποίο αναδείχτηκε νικητής.

Εκπροσώπησε τη Ιταλία στον Διαγωνισμό Τραγουδιού Eurovision του 2013 στο Μάλμε, με το τραγούδι "L'essenziale", τερματίζοντας στην 7η θέση στον τελικό.

Εκπροσώπησε τη Ιταλία στον Διαγωνισμό Τραγουδιού Eurovision του 2023 με το τραγούδι "Due vite", το οποίο κατέλαβε την 4η θέση στον τελικό με 350 βαθμούς.

## Παραπομπές


## Εξωτερικοί σύνδεσμοι
*
*Official website
*Marco Mengoni at Allmusic
*Marco Mengoni  at MTV

Κατηγορία:Ιταλοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Ούγος ΣΤ΄ του Σατωντάν

Ο **Ούγος ΣΤ΄** (γαλλ.: *Hugues VI vicomte de Châteaudun*, γνωστός ως ο *Έξυπνος*, λατιν.: *Callidus*, απεβ. 1191) από τον Οίκο του Σατωντάν και του Περς ήταν υποκόμης του Σατωντάν.

## Βιογραφία
Ήταν γιος του Ούγου Ε΄ υποκόμη του Σατωντάν και της Μαργαρίτας του Σαιν-Καλαί, κόρης του Συλβέστρου του Σαιν-Καλαί.

Κατά πάσα πιθανότητα διαδέχθηκε τον αδελφό του Γοδεφρείδο Δ΄ ως υποκόμης του Σατωντάν το 1176, αν και δεν είναι βέβαιο ότι ο Γοδεφρείδος Δ΄ ήταν ποτέ υποκόμης. Πολύ λίγα είναι γνωστά για τη ζωή του, εκτός από το ότι πώλησε τη δασική έκταση Βαντόμ "μεταξύ Romilliacum και Calviniacum" (μεταξύ Ρομιλύ-συρ-Αιγκρ και Σωβινύ) στην κώμη του Mαρμουτιέ το 1175. Ο Ούγος Ε΄ συμμετείχε στη Γ΄ Σταυροφορία, φτάνοντας στην Παλαιστίνη με το στρατό των Ανζού τον Ιούνιο του 1191, αλλά απεβίωσε στην πολιορκία της Άκρας.

Τον Ούγο ΣΤ΄ διαδέχτηκε, μετά το τέλος του, ο γιος του Γοδεφρείδος Ε΄ ως υποκόμης του Σατωντάν.

## Οικογένεια
Ο Ούγος ΣΤ΄ νυμφεύτηκε την Ιωάννα ντε Πρεγύ, κόρη του Γκοσμπέρ ντε Πρεγύ, κυρίου του Μπουσέ & Γκερς, και της Αδέλας ντε Βαντόμ. Ο Γκοσμπέρ ήταν γιος του Εσκιβάρ ντε Πρεγύ, ο οποίος με τη σειρά του ήταν ο γιος του Γοδεφρείδου Β΄ κόμη του Βαντόμ και της συζύγου του Eυφροσύνης. Ο Ούγος και η Ιωάννα είχαν παιδιά:
* Γοδεφρείδος Ε΄ απεβ. 1218, υποκόμης του Σατωντάν.
* Aγνή (απεβ. μετά τον Φεβρουάριο 1200).

## Βιβλιογραφικές αναφορές


## Πηγές
Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000

Κατηγορία:Οίκος του Σατωντάν και του Περς
Μπραϊάν Μποντουέν

Ο **Μπραϊάν Μποντουέν** (γεννημένος στις 10 Ιουνίου 1994) είναι Γάλλος αθλητής της σκοποβολής.

Το 2015 συμμετείχε με την εθνική ομάδα σκοποβολής της Γαλλίας στη Θερινή Πανεπιστημιάδα του Γκουάνγκτζου όπου κατέκτησε το αργυρό μετάλλιο στα 50 μέτρα τουφέκι τριών στάσεων ομαδικό.

Το 2019 κατέκτησε το αργυρό μετάλλιο στα 10 μέτρα αεροβόλο τουφέκι στο Ευρωπαϊκό πρωτάθλημα σκοποβολής 10 μέτρων του Όσιγιεκ και το 2020 στο πρωτάθλημα 10 μέτρων του Βρότσλαβ το χάλκινο μετάλλιο στα 10 μέτρα αεροβόλο τουφέκι ομαδικό. Το 2021 αναδείχθηκε πρωταθλητής στα 10 μέτρα αεροβόλο τουφέκι ομαδικό μικτό στο Ευρωπαϊκό πρωτάθλημα σκοποβολής του Όσιγιεκ.

## Παραπομπές


Κατηγορία:Γάλλοι αθλητές της σκοποβολής
Κατηγορία:Αθλητές της σκοποβολής στους Ευρωπαϊκούς Αγώνες 2019
Κατηγορία:Αθλητές στη Θερινή Πανεπιστημιάδα 2015
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής 10 μέτρων
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κλημεντία, υποκόμισσα του Σατωντάν

Η **Κλημεντία**, γαλλ.: Clemence de Châteaudun (απβ. 1220) από τον Οίκο του Σατωντάν και του Περς ήταν υποκόμισσα του Σατωντάν και κυρία του Μοντουμπλώ (Mondoubleau).

## Βιογραφία
Ήταν η πρώτη κόρη του Γοδεφείδου ΣΤ΄ υποκόμη του Σατωντάν και της Κλημεντίας ντε Ρος, χήρας του Θεοβάλδου ΣΤ΄ κόμη του Μπλουά.

Η Κλημεντία κληρονόμησε την υποκομητεία του Σατωντάν μετά το τέλος του πατέρα της. 

Αν και ο σύζυγος, η κόρη και η εγγονή τής Κλημεντίας έφεραν τον τίτλο του Σατωντάν, αυτή ήταν η τελευταία της δυναστείας του Οίκου του Σατωντάν.

## Οικογένεια
Παντρεύτηκε τον Ροβέρτο των Ντρε κύριο του Μπω, γιο του Ροβέρτου Γ΄ κόμη του Ντρε, διεεγγονού του Λουδοβίκου ΣΤ΄ της Γαλλίας. Η Κλημεντία και ο Ροβέρτος είχαν παιδιά:
* Αλίκη (απεβ. πριν το 1296), η οποία κατείχε επίσης τον τίτλο της υποκόμισσας του Σατωντάν. Ο Αλίκη παντρεύτηκε τον Ραούλ Β΄ του Κλερμόν, τον μεγάλο Θαλαμηπόλο και Αστυνομικό της Γαλλίας.
* Κλημεντία (απεβ. 1300), παντρεύτηκε πρώτα τον Γκωτιέ ντε Νεμούρ κύριο του Αρσέρ, γιο του Φιλίππου Β΄ κυρίου του Νεμούρ και της Ισαβέλλας ντε λα Αι-Πασαβάν. Ο δεύτερος σύζυγος της Κλημεντίας ήταν ο Ζαν ντε Μπαρ κύριος του Σαμπρόν, γιος του Πιέρ ντε Μπαρ κυρίου του Σωμόν-συρ-Υον και της Αλίξ ντε Σαιν-Βραιν. Από τον πρώτο της γάμο είχε δύο κόρες:
** Μπλανς ντε Νεμούρ και Mατίλντ ντε Νεμούρ, που και οι δύο παντρεύτηκαν γιους του Ρενώ ντε Πρεσινύ.

## Πηγές
* Settipani, Christian, *Les vicomtes de Châteaudun et leurs alliés, dans Onomastique et Parenté dans l'Occident médiéval*, Oxford, Linacre, Μονάδα για την Προοπτική Έρευνα, 2000
* Europäische Stammtafeln, *τόμος.* *III, Les Vicomtes de Châteaudun*
* Μεσαιωνικό Έργο, Vicomtes de Châteaudun

## Παραπομπές σε πηγές


Κατηγορία:Γάλλοι ευγενείς
Κατηγορία:Οίκος του Σατωντάν και του Περς